ການກໍ່ສ້າງ ທາງທະຫານ ຂອງຈີນ ຢູ່ ທະເລຈີນໃຕ້ ໃກ້ຈະສຳເລັດແລ້ວ
ພາບຖ່າຍຈາກດາວທຽມ ເມື່ອມໍ່ໆມານີ້ ພົບເຫັນວ່າ ການກໍ່ສ້າງອາຄານຈອດເຮືອບິນ ສະຖານທີ່ຕິດຕັ້ງເຣດາ ສະຖານກຳບັງລູກສອນໄຟ ແລະ ເດີ່ນເຮືອບິນ ໄດ້ສຳເລັດ ຫຼືເກືອບ ສຳເລັດແລ້ວ.
ກຸ່ມວິເຄາະທີ່ມີຫ້ອງການຕັ້ງຢູ່ວໍຊິງຕັນ ໄດ້ສະຫລຸບວ່າ ຈີນ ເກືອບຈະແລ້ວສຳເລັດ ໃນການກໍ່ສ້າງ ຫຼື ຖົມເກາະດອນ 3 ແຫ່ງ ໃນທະເລຈີນໃຕ້ ຊຶ່ງຈະເຮັດໃຫ້ ຈີນ ມີ ຄວາມສາມາດ ທີ່ຈະນຳເອົາພວກເຮືອບິນລົບ ແລະ ອາວຸດຍຸດໂທປະກອນ ອື່ນໆ ໄປປະຈຳການ ຢູ່ທີ່ພວກເກາະດັ່ງກ່າວໄດ້ທຸກເວລາ ສູນກາງດ້ານຍຸດທະສາດ ແລະ ການສຶກສານາໆຊາດ ຫຼື CSIC ໄດ້ວິເຄາະພາບ ຖ່າຍຈາກດາວທຽມ ເມື່ອມໍ່ໆມານີ້ ແລະ ໄດ້ພົບເຫັນວ່າ ການກໍ່ສ້າງອາຄານຈອດ ເຮືອບິນ ສະຖານທີ່ຕິດຕັ້ງເຣດາ ສະຖານກຳບັງລູກສອນໄຟຍິງຈາກພື້ນດິນສູ່ອາ ກາດແລະ ເດີ່ນເຮືອບິນ ຂອງຈີນນັ້ນ ແມ່ນໄດ້ສຳເລັດ ຫຼື ເກືອບຈະສຳເລັດແລ້ວ ທ່ານ Gregory Poling ນັກຊ່ຽວຊານກ່ຽວກັບເຂດເອເຊຍຕາເວັນອອກສຽງໃຕ້ ທີ່ສູນກາງ CSIC ກ່າວຕໍ່ວີໂອເອວ່າ ທ່ານກ່າວຕື່ມວ່າ ທ່ານ Poling ກ່າວຕື່ມວ່າ ການເຄື່ອນໄຫວດັ່ງກ່າວ ຄວນຈະສ້າງຄວາມກັງວົນໃຈ ເປັນຢ່າງຍິ່ງ ໃຫ້ແກ່ມະຫາອຳນາດຂອງໂລກ ເຊັ່ນວ່າ ສະຫະລັດ ຍີ່ປຸ່ນ ອອສເຕຣເລຍ ອິນເດຍ ແລະບັນດາປະເທດໃນຢູໂຣບ ເມື່ອເວົ້າເຖິງປະຫວັດ ການອ້າງເອົາກຳມະສິດ ຂອງຈີນ ຢູ່ໃນເຂດດັ່ງກ່າວ ແລະຄວາມໝັ້ນໝາຍຂອງຕົນ ທີ່ຈະຄຸ້ມຄອງການອ້າງ ກຳມະສິດດັ່ງກ່າວ ດ້ວຍກຳລັງຖ້າຫາກຈຳເປັນ